Document ID: 32011R0054

REGULAMENTUL (UE) NR. 54/2011 AL COMISIEI
din 21 ianuarie 2011
de modificare a Regulamentului (UE) nr. 447/2010 de deschidere a vânzărilor de lapte praf degresat prin procedură de licitație, cu privire la data intrării în depozitare a laptelui praf degresat din stocurile de intervenție
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 literele (f) și (j) coroborat cu articolul 4,
întrucât:
(1)
Articolul 1 din Regulamentul (UE) nr. 447/2010 al Comisiei din 21 mai 2010 (2) prevede că laptele praf degresat din stocurile de intervenție pus în vânzare trebuie să fi intrat în depozitare înainte de 1 mai 2009.
(2)
Având în vedere situația actuală de pe piața laptelui praf degresat în ceea ce privește cererea și prețurile, precum și nivelul stocurilor de intervenție, este oportun ca laptele praf degresat intrat în depozitare înainte de 1 noiembrie 2009 să fie disponibil pentru vânzare.
(3)
Prin urmare, Regulamentul (UE) nr. 447/2010 trebuie modificat în consecință.
(4)
Pentru ca laptele praf degresat să fie disponibil pentru vânzare fără întârziere, prezentul regulament trebuie să intre în vigoare imediat după publicarea în Jurnalul Oficial al Uniunii Europene.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Articolul 1 din Regulamentul (UE) nr. 447/2010 se înlocuiește cu următorul text:
„Articolul 1
Domeniu de aplicare
Se deschid vânzările de lapte praf degresat intrat în depozitare înainte de 1 noiembrie 2009, prin procedură de licitație, în conformitate cu condițiile prevăzute în titlul III din Regulamentul (UE) nr. 1272/2009.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 ianuarie 2011.

Labels: 3
17